

**REPUBLIKA HRVATSKA**

**OPĆINSKO DRŽAVNO ODVJETNIŠTVO**

 **U Z A G R E B U**

Selska cesta 2, Zagreb

Broj: A-22/2020-2

Zagreb, 9. listopada 2020.

MOŽ/MOŽ

POZIV ZA DOSTAVU PONUDA ZA

„Sistematske preglede službenika i namještenika u

 Općinskom državnom odvjetništvu u Zagrebu“

(Jednostavna nabava)

POZIV ZA DOSTAVU PONUDA

Sadržaj:

1. NAZIV I SJEDIŠTE NARUČITELJA
2. EVIDENCIJSKI BROJ NABAVE
3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA
4. VRSTA POSTUPKA NABAVE
5. OPIS PREDMETA NABAVE
6. PROCIJENJENA VRIJEDNOST NABAVE
7. KOLIČINA PREDMETA NABAVE
8. TEHNIČKA SPECIFIKACIJA PREDMETA NABAVE
9. ROK POČETKA I ZAVRŠETKA TE NAČIN I MJESTO PRUŽANJA USLUGA I TRAJANJA UGOVORA
10. SADRŽAJ PONUDE
11. POPIS GOSPODARSKIH SUBJEKATA KOJIMA SE UPUĆUJE POZIV ZA DOSTAVU PONUDE
12. NAČIN ODREĐIVANJA CIJENE PONUDE
13. NAČIN DOSTAVE PONUDE
14. KRITERIJ ZA ODABIR PONUDE
15. ROK, NAČIN I UVJETI PLAĆANJA
16. POSEBNE ODREDBE

Prilog I. - Ponudbeni list

Prilog II. - Troškovnik

**1. Naziv i sjedište naručitelja:**

Općinsko državno odvjetništvo u Zagrebu

Selska cesta 2, Zagreb

OIB: 96423371665

Broj telefona: 01/2053-000

Adresa elektroničke pošte: tajnistvo@odozg.dorh.hr

**2. Evidencijski broj nabave:**

JN 2/20.

**3. Popis gospodarskih subjekata s kojima je naručitelj u sukobu interesa:**

Temeljem članka 76. Zakona o javnoj nabavi („Narodne novine“ broj 120/16) Općinsko državno odvjetništvo u Zagrebu objavljuje da ne postoje gospodarski subjekti s kojima Općinsko državno odvjetništvo u Zagrebu ne smije sklapati ugovore o nabavi.

**4. Vrsta postupka nabave:**

Jednostavna nabava s ciljem zaključivanja ugovora, prema čl. 15. i čl. 12. st. 1. Zakona o javnoj nabavi („Narodne novine“ broj 120/2016) i Pravilnika o provedbi postupaka jednostavne nabave robe, radova i usluga Općinskog državnog odvjetništva u Zagrebu, broj A-50/2017 od 30. lipnja 2017.

**5. Opis predmeta nabave:**

Usluga sistematskog pregleda službenika i namještenika Općinskog državnog odvjetništva u zagrebu (čl. 55. Kolektivnog ugovora za službenike i namještenike („Narodne novine broj 112/2017, 12/2018, 2/2019, 119/2019) – (CPV: 85100000-0 Zdravstvene usluge).

**6. Procijenjena vrijednost nabave:**

66.000,00 kn bez PDV-a.

**7. Količina predmeta nabave (okvirna):**

Usluga sistematskog pregleda za 132 službenika i namještenika.

**8. Tehnička specifikacija predmeta nabave:**

a) sistematski pregled za žene do 40 godina života:

* Laboratorijska dijagnostika: SE, KKS, GUK, trigliceridi, bilirubin, kreatinin, Fe, Kolesterol, HDL-kolesterol, LDL-kolesterol, AST, ALT, GGT, urati,
* Urin – kompletna pretraga
* UZV abdomena (jetre, žučnog i mokraćnog mjehura, žučnih vodova, gušterače, slezene, bubrega)
* EKG s očitanjem
* UZV dojki
* Pregled ginekologa: transvaginalna sonografija (TVS), PAPA test
* Internistički pregled i završno mišljenje

b) sistematski pregled za žene iznad 40 godina života:

* Laboratorijska dijagnostika: SE, KKS, GUK, trigliceridi, bilirubin, kreatinin, Fe, Kolesterol, HDL-kolesterol, LDL-kolesterol, AST, ALT, GGT, urati,
* Urin – kompletna pretraga
* UZV abdomena
* EKG s očitanjem
* Mamografija ili UZV
* Pregled ginekologa: transvaginalna sonografija (TVS), PAPA test
* Internistički pregled i završno mišljenje

c) sistematski pregled za muškarce do 40 godina života:

* Laboratorijska dijagnostika: SE, KKS, GUK, trigliceridi, bilirubin, kreatinin, Fe, Kolesterol, HDL-kolesterol, LDL-kolesterol, AST, ALT, GGT, urati,
* Urin – kompletna pretraga
* UZV abdomena
* EKG s očitanjem
* Internistički pregled i završno mišljenje

d) sistematski pregled za muškarce iznad 40 godina života:

* Laboratorijska dijagnostika: SE, KKS, GUK, trigliceridi, bilirubin, kreatinin, Fe, Kolesterol, HDL-kolesterol, LDL-kolesterol, AST, ALT, GGT, urati,
* Urin – kompletna pretraga
* UZV abdomena
* EKG s očitanjem
* Specifični prostatični antigen (PSA)
* UZV prostate
* Internistički pregled i završno mišljenje

**9. Rok početka i završetka te način i mjesto pružanja usluga i trajanja ugovora:**

* Početak pružanja usluga je odmah po potpisu ugovora o nabavi
* Planirano je sklapanje ugovora neposredno nakon predaje ponuda i odabira najpovoljnijeg ponuditelja
* Rok pružanja usluga: Sukcesivno tijekom 2020. godine. Termini pregleda bit će dogovoreni naknadno između odabranog ponuditelja i naručitelja
* Način pružanja usluge: Ponuditelj treba omogućiti svakom od zaposlenika obavljanje kompletnog sistematskog pregleda unutar jednog radnog dana
* Mjesto pružanja usluge: Lokacija odabranog ponuditelja na području Grada Zagreba. Ponuditelj mora omogućiti obavljanje kompletnog sistematskog pregleda na jednoj lokaciji na području Grada Zagreba
* Napomena: Postoji mogućnost dogovora da se pojedini pregledi obave i u sjedištu naručitelja (npr. uzimanje uzoraka krvi i urina).

**10. Sadržaj ponude:**

**Ponuda mora sadržavati:**

1. Sadržaj ponude
2. Popunjen, potpisan i ovjeren ponudbeni list (Prilog I.)
3. Popunjen troškovnik (Prilog II.)

**11. Popis gospodarskih subjekata kojima se upućuje poziv za dostavu ponuda:**

* Dom zdravlja MUP Šarengradska, na e-mail: uprava@dzmup.hr
* Dom zdravlja centar, na e-mail: ravnateljstvo@dzz-centar.hr
* NovaMed zdravstveni centar, na e-mail: info.zc@novamed.hr

Poziv za dostavu ponuda objavit će se na oglasnoj ploči naručitelja na adresi sjedišta, Selska cesta 2, Zagreb te na internetskoj stranici www.dorh.hr

**12. Način određivanja cijene ponude:**

U cijenu ponude moraju biti uračunati svi troškovi i popusti koje iziskuje pružanje usluge koja je predmet nabave.

Ponuditelj upisuje cijene u priloženi Troškovnik tako da za ponuđene stavke upisuje jediničnu i ukupnu cijenu u kunama te ukupnu cijenu svih stavki troškovnika.

Cijena ponude je nepromjenjiva tijekom trajanja ugovora o nabavi.

PDV za navedene usluge se ne obračunava sukladno članu 39. stavku 1. Zakona o porezu na dodanu vrijednost.

U troškovniku su iskazane okvirne količine predmeta nabave. Naručitelj se ne obvezuje na realizaciju navedenih količina u cijelosti. Stvarna realizacija ovisit će o potrebama naručitelja i raspoloživim financijskim sredstvima.

**13. Način dostave ponuda:**

Ponude se uvezuju na način da se onemogući naknadno vađenje ili umetanje listova.

Ponude se predaju neposredno na adresi naručitelja u Odjeljak prijema i otpreme ili preporučenom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINSKO DRŽAVNO ODVJETNIŠTVO U ZAGREBU**

**Selska cesta 2, 10000 Zagreb“**

**JN 2/20 USLUGE SISTEMATSKOG PREGLEDA**

 **„PONUDA ZA JEDNOSTAVNU NABAVU – NE OTVARAJ“**

Na omotnici je potrebno naznačiti naziv i adresu ponuditelja.

Ponuditelj određuje način dostave ponude i sam snosi rizik eventualnog gubitka, odnosno nepravovremene dostave ponude.

Ponuda bez obzira na način dostave mora biti dostavljena naručitelju isključivo na navedenu adresu najkasnije do **20. listopada 2020. do 12,00 sati.**

Ponude se neće javno otvarati.

Ponude dostavljene nakon isteka roka za dostavu ponuda evidentiraju se kod naručitelja kao zakašnjele ponude, obilježavaju se kao zakašnjele te se neotvorene vraćaju pošiljatelju bez odgode.

**14. Kriterij za odabir ponude:**

Kriterij za odabir ponude je najniža cijena.

**15. Rok, način i uvjeti plaćanja:**

Plaćanje će se vršiti jedanput mjesečno u roku od 30 dana od dana zaprimanja e-računa za stvarno pružene usluge, uz koji račun mora biti priloženo izvješće o pruženim uslugama iz kojeg, osim popisa pružanih usluga mora biti vidljiv i broj zaposlenika koji su tijekom mjeseca obavili uslugu sistematskog pregleda. Plaćanje se obavlja na IBAN odabranog ponuditelja.

**16. Posebne odredbe:**

Na ovaj postupak se ne primjenjuju odredbe Zakona o javnoj nabavi i Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu,a sve bez ikakvih obaveza ili naknada bilo koje vrste prema ponuditeljima.

 OPĆINSKI DRŽAVNI ODVJETNIK

 Krunoslav Stjepan Rajačić